*** Ja sarjast "lapse suu ei valeta". Helistas mingi päev tema isapoolne vanaema…telefon oli neil valjuhääldi peal, nii et Kanaaride muljete kuulajaid oli seal rohkemgi. Natuke juttu palmi ehtimisest ja päkapikkudest ja siis vanaemale uudis: "aga emmel on kavaler siin. Alguses oli 2 tükki, nüüd on 1…" ja veel natuke detaile ka hulka. Ja siis edasi ka natuke juttu meie  menstruatsioonitsüklite iseärasustest: "Krissul on päevad ja me ei pidanud ujuma minema, aga ta leidis ühe tampooni ja me saime ikka lõpuks ookeanisse kaaa!" jne…. ühesõnaga - kui ma lõpuks toru võtsin, siis vanaema teatas natuke kohkunud ja närvilise naeratusega - nojaah, teil on päris huvitav seal. Ja kui ma pärast lapse isaga rääkisin, siis ta teatas, et mingist hetkest oli ta pidanud targemaks valjuhääldi maha võtta ja ise lapsega rääkida.